b"\n_START_ARTICLE_\nLuci Escriboni Lib\xc3\xb3 (trib\xc3\xba)\n_START_SECTION_\nImport\xc3\xa0ncia hist\xc3\xb2rica\n_START_PARAGRAPH_\nProcedent d'una fam\xc3\xadlia plebea, va ser trib\xc3\xba de la plebs el 216 aC, l\xe2\x80\x99any de la fatal batalla de Cannes en qu\xc3\xa8 els romans van ser derrotats per Ann\xc3\xadbal. Va proposar al senat una rogatio per rescatar als presoners romans a canvi de diners, que el senat va rebutjar. Un parent del trib\xc3\xba, tamb\xc3\xa9 anomenat Luci Escriboni, estava entre els presoners, i Ann\xc3\xadbal l'havia enviat a Roma per negociar els termes del rescat. El mateix any va ser nomenat un dels triumviri mensarii (o triumviri reficiendis aedibus), juntament amb el seu col\xc2\xb7lega Marc Minuci Augur\xc3\xad i  Luci Emili Pap. _NEWLINE_Va ser pare de Luci Escriboni Lib\xc3\xb3 (pretor 204 aC) i ancestre d'Escrib\xc3\xb2nia, segona esposa de l'emperador August."